Case ID: 1171100
Sentence 39: Apelyasiya instansiyası məhkəməsi şübhənin əsası kimi qeyd etmişdir ki: - iddiaçı iddia ərizəsində xx.xx.1998-ci ildən xx.xx.2005-ci il tarixədək “x” kiçik müəssisəsində işləməsini göstərdiyi halda, həmin müəssisəyə aid olan “Əmrlərin qeydiyyata alınması haqqında” kitabda İddiaçı xx.xx.1997-ci il tarixdə 06/k saylı əmrə əsasən satıcı vəzifəsinə qəbul edilməsi, xx.xx.2005-ci il tarixli, 37/k saylı əmrə əsasən isə öz ərizəsinə əsasən işdən azad olunması əks olunmuşdur; - “x” kiçik müəssisəsinin “Əmrlərin qeydiyyata alınması haqqında” kitabı qaytanlanıb həmin müəssisəyə aid möhürlə möhürlənsə də, qaytan dayanıqlı olmamaqla möhürlənmiş hissədən ayrıldığına görə, möhürə sahiblik edən müəssisə rəhbəri tərəfindən həmin kitabın istənilən vaxt dəyişdirilməsi və əlavə qeydlərin aparılması mümkündür; - “x” kiçik müəssisəsinin direktorunun isə iddiaçının qardaşı olan X9 olması nəzərə alınarsa, onun qardaşı İddiaçı adını müəssisənin işçiləri siyahısına formal olaraq əlavə etməsi şübhə doğurmaya bilməz; - İddiaçı adının formal olaraq “x” kiçik müəssisəsinin əməkdaşlarının siyahısında saxlanılması mümkün olduğu halda, onun məhz xx.xx.2005-ci il tarixdə, yəni pensiyalara sığorta sisteminin tətbiq edildiyi “Əmək pensiyaları haqqında” Azərbaycan Respublikasının Qanununun qəbul edildiyi xx xxxxxx 2006-cı il tarixədək işdən azad edilməsi, onun formal olaraq həmin işdə qalmasının mümkün olmaması ilə əlaqələndirilə bilər.